b'\n_START_ARTICLE_\nMikko Pehkonen (kansanedustaja)\n_START_PARAGRAPH_\nMikko Pehkonen (2. kes\xc3\xa4kuuta 1879 Pielisj\xc3\xa4rvi \xe2\x80\x93 29. lokakuuta 1958 Polvij\xc3\xa4rvi) oli suomalainen maanviljelij\xc3\xa4 ja sosialidemokraattien kansanedustaja._NEWLINE_Pehkosen vanhemmat olivat maanvuokraaja Juhana Pehkonen ja Margreta Toivanen. H\xc3\xa4n k\xc3\xa4vi kansakoulun ja ty\xc3\xb6skenteli tukkipoikana, tehdasty\xc3\xb6l\xc3\xa4isen\xc3\xa4 ja puusepp\xc3\xa4n\xc3\xa4 vuosina 1895\xe2\x80\x931903. Pehkonen oli sitten siirtolaisena Yhdysvalloissa ja toimi siell\xc3\xa4 rakennuspuusepp\xc3\xa4n\xc3\xa4 1903\xe2\x80\x931910. Suomeen palattuaan Pehkonen oli maanviljelij\xc3\xa4n\xc3\xa4 Polvij\xc3\xa4rvell\xc3\xa4 vuodesta 1910 alkaen. H\xc3\xa4n oli viel\xc3\xa4 uudelleen siirtolaisena Yhdysvalloissa 1922\xe2\x80\x931927._NEWLINE_Pehkonen oli kansanedustajana 1919\xe2\x80\x931922 edustaen Kuopion l\xc3\xa4\xc3\xa4nin it\xc3\xa4ist\xc3\xa4 vaalipiiri\xc3\xa4. H\xc3\xa4n oli my\xc3\xb6s Polvij\xc3\xa4rven kunnanvaltuuston varapuheenjohtajana. Pehkonen kuului my\xc3\xb6s Osuusliike Oma-Avun edustajsitoon ja hallintoneuvostoon. _NEWLINE_Mikko Pehkonen oli naimisissa vuodesta 1904 Emilia Kallion kanssa.'